title: Provedbena uredba Komisije (EU) 2019/249 оd 12. veljače 2019. o suspenziji carinskih povlastica za određene zemlje korisnice OSP-a u vezi s određenim odjeljcima OSP-a u skladu s Uredbom (EU) br. 978/2012 Europskog parlamenta i Vijeća o primjeni sustava općih carinskih povlastica za razdoblje 2020.–2022.

text:
                  13.2.2019

                  HR

                  Službeni list Europske unije

                  L 42/6

         PROVEDBENA UREDBA KOMISIJE (EU) 2019/249
         оd 12. veljače 2019.
         o suspenziji carinskih povlastica za određene zemlje korisnice OSP-a u vezi s određenim odjeljcima OSP-a u skladu s Uredbom (EU) br. 978/2012 Europskog parlamenta i Vijeća o primjeni sustava općih carinskih povlastica za razdoblje 2020.–2022.
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 978/2012 Europskog parlamenta i Vijeća od 25. listopada 2012. o primjeni sustava općih carinskih povlastica i stavljanju izvan snage Uredbe Vijeća (EU) br. 732/2008 (1), a posebno njezin članak 8. stavak 3.,
         Nakon savjetovanja s Odborom za opće povlastice, u smislu članka 39. Uredbe (EZ) br. 978/2012,
         budući da:

                     (1)

                     U skladu s člankom 8. stavkom 1. Uredbe (EU) br. 978/2012 carinske povlastice na temelju općeg dogovora Općeg sustava povlastica (OSP) suspendiraju se u odnosu na proizvode iz odjeljka OSP-a podrijetlom iz zemlje korisnice OSP-a kada prosječna vrijednost uvoza Unije takvih proizvoda tijekom tri uzastopne godine iz te zemlje korisnice OSP-a premašuje pragove iz Priloga VI. toj Uredbi.

                     (2)

                     U skladu s člankom 8. stavkom 2. Uredbe (EU) br. 978/2012 te na temelju trgovinske statistike za kalendarske godine 2012.–2014. Provedbenom uredbom Komisije (EU) 2016/330 (2) utvrđen je popis odjeljaka proizvoda za koje su carinske povlastice suspendirane od 1. siječnja 2017. do 31. prosinca 2019.

                     (3)

                     U skladu s člankom 8. stavkom 3. Uredbe (EU) br. 978/2012 Komisija bi svake tri godine trebala pregledati taj popis i donijeti provedbeni akt radi suspenzije ili ponovnog uvođenja carinskih povlastica.

                     (4)

                     Revidirani popis trebao bi se primjenjivati tri godine počevši od 1. siječnja 2020. Popis se temelji na trgovinskoj statistici za kalendarske godine 2015.–2017. raspoloživoj 1. rujna 2018. te se njime uzima u obzir uvoz iz zemalja korisnica OSP-a navedenih u Prilogu II. Uredbi (EU) br. 978/2012 kako se primjenjuje tog datuma. Međutim, ne uzima se u obzir vrijednost uvoza iz korisnica OSP-a koje se od 1. siječnja 2020. više ne koriste carinskim povlasticama iz članka 4. stavka 1. točke (b) Uredbe (EU) br. 978/2012,

               DONIJELA JE OVU UREDBU:

            Članak 1.
            Suspendiraju se carinske povlastice iz članka 7. Uredbe (EU) br. 978/2012 u odnosu na predmetne zemlje korisnice OSP-a za popis proizvoda iz odjeljaka OSP-a utvrđen u Prilogu ovoj Uredbi.

            Članak 2.
            Ova Uredba stupa na snagu sljedećeg dana od dana objave u Službenom listu Europske unije.
            Primjenjuje se od 1. siječnja 2020. do 31. prosinca 2022.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 12. veljače 2019.

                  Za Komisiju

                  Predsjednik

               Jean-Claude JUNCKER

            (1)  SL L 303, 31.10.2012., str. 1.

            (2)  Provedbena uredba Komisije (EU) 2016/330 od 8. ožujka 2016. o suspenziji carinskih povlastica za određene zemlje korisnice OSP-a u vezi s određenim odjeljcima OSP-a u skladu s Uredbom (EU) br. 978/2012 Europskog parlamenta i Vijeća o primjeni sustava općih carinskih povlastica (SL L 62, 9.3.2016., str. 9.).

            PRILOG
            Popis odjeljaka OSP-a za koje se carinske povlastice iz članka 7. Uredbe (EU) br. 978/2012 suspendiraju za predmetnu zemlju korisnicu OSP-a:

                           Stupac A: naziv zemlje

                           Stupac B: odjeljak OSP-a (članak 2. točka (j) Uredbe o OSP-u)

                           Stupac C: opis

                        A

                        B

                        C

                        Indija

                        S-6a

                        Anorganski i organski kemijski proizvodi

                        S-11a

                        Tekstil

                        S-14

                        Biseri i plemenite kovine

                        S-15a

                        Željezo, čelik i proizvodi od željeza i čelika

                        S-15b

                        Obične kovine (isključujući željezo i čelik), proizvodi od običnih kovina (isključujući proizvode od željeza i čelika)

                        S-17a

                        Željezničke ili tramvajske lokomotive, vagoni

                        S-17b

                        Motorna vozila, bicikli, letjelice i svemirske letjelice, brodovi i brodice

                        Indonezija

                        S-1a

                        Žive životinje i proizvodi životinjskog podrijetla isključujući ribu

                        S-3

                        Ulja, masti i voskovi životinjskog i biljnog podrijetla

                        S-5

                        Mineralni proizvodi

                        S-9a

                        Drvo i proizvodi od drva; drveni ugljen

                        Kenija

                        S-2a

                        Žive biljke i proizvodi cvjećarstva


title: Provedbena uredba Komisije (EU) 2019/250 od 12. veljače 2019. o obrascima za „EZ” izjave i „EZ” potvrde za sastavne dijelove interoperabilnosti i podsustave željeznica, modelu izjave o sukladnosti odobrenog tipa željezničkog vozila i o „EZ” postupcima provjere podsustava u skladu s Direktivom (EU) 2016/797 Europskog parlamenta i Vijeća te stavljanju izvan snage Uredbe Komisije (EU) br. 201/2011 (Tekst značajan za EGP.)

text:
                  13.2.2019

                  HR

                  Službeni list Europske unije

                  L 42/9

         PROVEDBENA UREDBA KOMISIJE (EU) 2019/250
         od 12. veljače 2019.
         o obrascima za „EZ” izjave i „EZ” potvrde za sastavne dijelove interoperabilnosti i podsustave željeznica, modelu izjave o sukladnosti odobrenog tipa željezničkog vozila i o „EZ” postupcima provjere podsustava u skladu s Direktivom (EU) 2016/797 Europskog parlamenta i Vijeća te stavljanju izvan snage Uredbe Komisije (EU) br. 201/2011
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu (EU) 2016/797 Europskog parlamenta i Vijeća od 11. svibnja 2016. o interoperabilnosti željezničkog sustava u Europskoj uniji (1), a posebno njezin članak 9. stavak 4., članak 15. stavak 9. i članak 24. stavak 4.,
         budući da:

                     (1)

                     Proizvođači ili njihovi ovlašteni zastupnici, podnositelji zahtjeva, prijavljena tijela i imenovana tijela trebali bi upotrebljavati usklađene obrasce za dokumente koji su priloženi zahtjevu za odobrenje za puštanje nepokretnih postrojenja u uporabu ili odobrenje za stavljanje vozila na tržište kako bi se olakšala ocjena tih zahtjeva koju daje Agencija Europske unije za željeznice (dalje u tekstu „Agencija”) ili nacionalno tijelo nadležno za sigurnost i olakšao nadzor nacionalnih tijela nadležnih za sigurnost nad željezničkim sustavom Unije.

                     (2)

                     Potrebno je pojednostavniti sastavljanje „EZ” izjava predviđenih Direktivom (EU) 2016/797. Osobito postoji potreba za pojednostavnjivanjem sastavljanja „EZ” izjava o sukladnosti ili prikladnosti za uporabu sastavnih dijelova interoperabilnosti, „EZ” izjava o provjeri podsustava, privremenih izjava o provjeri podsustava te izjava o sukladnosti s odobrenim tipom vozila.

                     (3)

                     Usto je potrebno pojednostavniti sastavljanje tehničke dokumentacije koju treba priložiti „EZ” izjavama utvrđivanjem obrazaca za „EZ” potvrde o sukladnosti ili prikladnosti za uporabu sastavnog dijela interoperabilnosti, „EZ” potvrde o provjeri podsustava koju izdaje prijavljeno tijelo i potvrde koju izdaje imenovano tijelo.

                     (4)

                     U „EZ” izjavi o sukladnosti i „EZ” izjavi o prikladnosti za uporabu i njihovim popratnim dokumentima trebali bi se pružiti dokazi da su sastavni dijelovi interoperabilnosti podvrgnuti postupcima utvrđenima u odgovarajućim tehničkim specifikacijama za interoperabilnost (TSI) za ocjenjivanje sukladnosti ili prikladnosti za uporabu te navesti upućivanja na te TSI-jeve i druge mjerodavne akte Unije.

                     (5)

                     „EZ” izjava o prikladnosti za uporabu sastavnih dijelova interoperabilnosti koja se izdaje na temelju iskustva stečenog korištenjem trebala bi se smatrati dopunskom izjavom uz „EZ” izjavu o sukladnosti sastavnog dijela interoperabilnosti.

                     (6)

                     Priroda podataka koje je potrebno navesti trebala bi omogućiti uporabu jednog obrasca za „EZ” izjavu o sukladnosti sastavnog dijela interoperabilnosti i „EZ” izjavu o prikladnosti za uporabu sastavnog dijela interoperabilnosti.

                     (7)

                     „EZ” izjavom o provjeri podsustava i popratnom dokumentacijom trebali bi se pružiti dokazi o dovršetku odgovarajućih postupaka za provjeru u skladu s primjenjivim pravom Unije i mjerodavnim nacionalnim propisima te naznačiti upućivanja na direktive, TSI-jeve i druge mjerodavne akte Unije, kao i mjerodavne nacionalne propise.

                     (8)

                     Kako bi se osiguralo da podsustav tijekom vremena i dalje ispunjava osnovne zahtjeve, „EZ” izjava o provjeri trebala bi odražavati sve izmjene koje na nju utječu, a podnositelj zahtjeva trebao bi uspostaviti postupke za kontinuirano ažuriranje „EZ” izjave o provjeri.

                     (9)

                     „EZ” postupak provjere izmijenjenog podsustava trebao bi biti u skladu s člankom 15. Direktive (EU) 2016/797 i odredbama navedenima u TSI-jevima koje se primjenjuju na postojeće podsustave i vozila. Postojeći podsustavi možda su pušteni u uporabu prije nego što se na njih primjenjivao „EZ” postupak provjere, a time i bez „EZ” izjave o provjeri. „EZ” postupak provjere podsustava u pogledu izmjena tih podsustava puštenih u uporabu bez „EZ” izjave o provjeri trebao bi biti ograničen na izmijenjene dijelove podsustava i njihova sučelja prema neizmijenjenim dijelovima podsustava. „EZ” izjava o provjeri trebala bi tada obuhvatiti izmijenjeni podsustav.

                     (10)

                     Jedan obrazac trebao bi se upotrebljavati za „EZ” izjavu o provjeri i potencijalne izmjene koje bi mogle utjecati na njezine elemente tijekom radnog vijeka podsustava.

                     (11)

                     Privremena izjava o provjeri sustava, njezin prilog i popratna dokumentacija trebaju pružati dokaze o dovršetku faze odgovarajućeg postupka za provjeru podsustava ili dijela podsustava, u skladu s primjenjivim pravom Unije i mjerodavnim nacionalnim propisima. Trebala bi se naznačiti i upućivanja na direktive, TSI-jeve i druge mjerodavne akte Unije, kao i mjerodavne nacionalne propise.

                     (12)

                     Priroda podataka koje je potrebno navesti trebala bi omogućiti uporabu jednog obrasca za „EZ” potvrdu o provjeri podsustava koju izdaje prijavljeno tijelo, „EZ” potvrdu o sukladnosti sastavnog dijela interoperabilnosti koju izdaje prijavljeno tijelo, „EZ” potvrdu o prikladnosti za uporabu sastavnog dijela interoperabilnosti koju izdaje prijavljeno tijelo, kao i za potvrdu za podsustav koju izdaje imenovano tijelo.

                     (13)

                     Prilozi izjavi o sukladnosti s odobrenim tipom vozila trebaju pružati dokaze o dovršetku odgovarajućih postupaka za provjeru u skladu s primjenjivim pravom Unije i mjerodavnim nacionalnim propisima te naznačiti upućivanja na direktive, TSI-jeve i druge mjerodavne akte Unije, kao i mjerodavne nacionalne propise.

                     (14)

                     Agencija je 19. prosinca 2017. izdala preporuku o „EZ” izjavi o provjeri podsustava i obrascima iz članka 9. stavka 4., članka 15. stavka 9. te članka 24. stavka 4. Direktive (EU) 2016/797.

                     (15)

                     Prilozi IV. i V. Direktivi 2008/57/EZ Europskog parlamenta i Vijeća (2) o sadržaju „EZ” izjave o sukladnosti ili prikladnosti za uporabu i „EZ” izjave o provjeri stavljeni su izvan snage Direktivom (EU) 2016/797 i dotične bi odredbe stoga trebalo zamijeniti.

                     (16)

                     Uredbu Komisije (EU) br. 201/2011 (3) trebalo bi staviti izvan snage.

                     (17)

                     Mjere predviđene ovom Uredbom u skladu su s mišljenjem odbora iz članka 51. stavka 1. Direktive (EU) 2016/797,

               DONIJELA JE OVU UREDBU:

            Članak 1.
            Predmet
            Ovom Uredbom utvrđuju se:

                        (a)

                        obrazac za „EZ” izjavu o sukladnosti ili prikladnosti za uporabu sastavnog dijela interoperabilnosti kako je navedeno u članku 9. stavku 2. Direktive (EU) 2016/797;

                        (b)

                        pojedinosti „EZ” postupaka provjere podsustava i obrazac za „EZ” izjavu o provjeri kako je navedeno u članku 15. stavku 9. Direktive (EU) 2016/797;

                        (c)

                        obrazac za Privremenu izjavu o provjeri podsustava kako je navedeno u članku 15. stavku 9. Direktive (EU) 2016/797;

                        (d)

                        obrazac za potvrde o sukladnosti ili prikladnosti za uporabu sastavnog dijela interoperabilnosti kako je navedeno u članku 9. stavku 2. i obrazac za potvrde o provjeri podsustava kako je navedeno u članku 15. stavku 9. Direktive (EU) 2016/797;

                        (e)

                        model izjave o sukladnosti s odobrenim tipom vozila iz članka 24. stavka 4. Direktive (EU) 2016/797.

            Članak 2.
            Definicije
            Za potrebe ove Uredbe primjenjuju se sljedeće definicije:

                        (a)

                        „‚EZ’ izjava o sukladnosti” znači izjava koju je proizvođač ili njegov ovlašteni zastupnik sastavio za sastavni dio interoperabilnosti u kojoj proizvođač ili njegov ovlašteni zastupnik pod vlastitom odgovornošću izjavljuje da je predmetni sastavni dio interoperabilnosti, koji je podvrgnut odgovarajućim postupcima provjere, u skladu s mjerodavnim pravom Unije;

                        (b)

                        „‚EZ’ izjava o prikladnosti za uporabu” znači dopunska izjava za „EZ” izjavu o sukladnosti sastavnog dijela interoperabilnosti koju je proizvođač ili njegov ovlašteni zastupnik sastavio za sastavni dio interoperabilnosti, a u kojoj proizvođač ili njegov ovlašteni zastupnik pod vlastitom odgovornošću izjavljuje da predmetni sastavni dio interoperabilnosti, koji je podvrgnut odgovarajućim postupcima provjere, ispunjava zahtjeve prikladnosti za uporabu navedene u mjerodavnom TSI-ju;

                        (c)

                        „‚EZ’ izjava o provjeri” znači izjava koju podnositelj zahtjeva sastavlja za podsustav u kojoj podnositelj pod vlastitom odgovornošću izjavljuje da predmetni podsustav koji je podvrgnut odgovarajućim postupcima provjere ispunjava zahtjeve mjerodavnog prava Unije i svih mjerodavnih nacionalnih propisa;

                        (d)

                        „podsustav koji je pušten u uporabu bez ‚EZ’ izjave o provjeri” znači podsustav, nepokretan ili pokretan, koji je pušten u uporabu prije nego što se na njega primjenjivala „EZ” izjava o provjeri u skladu s Direktivom Vijeća 96/48/EZ (4), Direktivom 2001/16/EZ (5) Europskog parlamenta i Vijeća ili 2008/57/EZ, odnosno bez „EZ” izjave o provjeri;

                        (e)

                        „privremena izjava o provjeri” znači dokument koji je sastavilo prijavljeno tijelo koje je odabrao podnositelj zahtjeva u slučaju zahtjeva TSI-ja ili ga je sastavilo imenovano tijelo u slučaju zahtjeva na temelju nacionalnih propisa, i u toj izjavi bilježe se rezultati faze postupka provjere;

                        (f)

                        „‚EZ’ potvrda o sukladnosti” znači potvrda koju prijavljeno tijelo izdaje za zasebno razmotreni sastavni dio interoperabilnosti o sukladnosti sastavnog dijela interoperabilnosti s tehničkim specifikacijama Unije koje moraju biti ispunjene;

                        (g)

                        „‚EZ’ potvrda o prikladnosti za uporabu” znači potvrda koju prijavljeno tijelo izdaje za sastavni dio interoperabilnosti o prikladnosti za uporabu sastavnog dijela interoperabilnosti razmotrenog u njegovu željezničkom okruženju;

                        (h)

                        „potvrda o provjeri” znači potvrda koju prijavljeno ili imenovano tijelo izdaje za podsustav o provjeri sukladnosti s mjerodavnim TSI-jevima ili mjerodavnim nacionalnim propisima od faze projektiranja do faze preuzimanja prije stavljanja podsustava na tržište ili puštanja u uporabu i koja obuhvaća provjeru sučelja predmetnog podsustava u odnosu na sustav čijim sastavnim dijelom on postaje;

                        (i)

                        „‚EZ’ potvrda o provjeri” znači potvrda koju prijavljeno tijelo izdaje za podsustav isključivo o provjeri sukladnosti s mjerodavnim TSI-jevima;

                        (j)

                        „izjava o sukladnosti s odobrenim tipom vozila” znači izjava koju podnositelj zahtjeva sastavlja za vozilo, a u kojoj podnositelj pod vlastitom odgovornošću izjavljuje da je predmetno vozilo, podvrgnuto odgovarajućim postupcima provjere, sukladno odobrenom tipu vozila i ispunjava zahtjeve mjerodavnog prava Unije i mjerodavnih nacionalnih propisa;

                        (k)

                        „identifikacijski broj u bazi podataka ERADIS” znači alfanumerički kôd koji se koristi za identifikaciju „EZ” izjave o sukladnosti ili prikladnosti za uporabu sastavnog dijela interoperabilnosti ili „EZ” izjave o provjeri podsustava i izdaje se u skladu s Prilogom VII.

            Članak 3.
            „EZ” izjava o sukladnosti ili „EZ” izjava o prikladnosti za uporabu

               1.   Proizvođač ili njegov ovlašteni zastupnik sastavlja „EZ” izjavu o sukladnosti sastavnog dijela interoperabilnosti ili „EZ” izjavu o prikladnosti za uporabu sastavnog dijela interoperabilnosti u skladu s obrascem utvrđenim u Prilogu I.

               2.   „EZ” izjava o sukladnosti ili „EZ” izjava o prikladnosti za uporabu mora biti napisana na jednom od službenih jezika Unije, a na tom istom jeziku mora biti i njezina popratna dokumentacija.

            Članak 4.
            Popratna dokumentacija „EZ” izjave o sukladnosti ili „EZ” izjave o prikladnosti za uporabu
            Uz „EZ” izjavu o sukladnosti ili prikladnosti za uporabu sastavnih dijelova interoperabilnosti prilažu se sljedeći dokumenti:

                        (a)

                        „EZ” potvrda o sukladnosti i, ako je primjenjivo, „EZ” potvrda o prikladnosti za uporabu;

                        (b)

                        tehnička dokumentacija u skladu s Odlukom Komisije 2010/713/EU (6).

            Članak 5.
            „EZ” izjava o provjeri

               1.   „EZ” izjava o provjeri temelji se na podacima prikupljenima tijekom postupaka provjere podsustava iz članka 15. Direktive (EU) 2016/797 i Priloga IV. toj Direktivi. Jedna „EZ” izjava o provjeri sadrži provjeru sukladnosti s pravom Unije i, ako je primjenjivo, nacionalnim propisima.

               2.   Podnositelj zahtjeva sastavlja „EZ” izjavu o provjeri u skladu s obrascem iz Priloga II. i u skladu s obrascem iz Priloga III. kada se odnosi na podsustav koji je prvotno pušten u uporabu bez „EZ” izjave o provjeri.

               3.   „EZ” izjava o provjeri mora biti napisana na jednom od službenih jezika Unije, a na tom istom jeziku mora biti i njezina popratna dokumentacija.

            Članak 6.
            Postupak provjere u slučaju izmjene podsustava

               1.   U slučaju izmjene podsustava, podnositelj zahtjeva mora analizirati izmjene i procijeniti njihov učinak na „EZ” izjavu o provjeri.

               2.   Kada ta izmjena utječe na valjanost elementa predmetne „EZ” izjave o provjeri, podnositelj zahtjeva mora ažurirati „EZ” izjavu o provjeri ili sastaviti novu „EZ” izjavu o provjeri. Nova „EZ” izjava o provjeri sastavlja se kada je potrebno novo odobrenje u skladu s kriterijima utvrđenima u članku 18. stavku 6. i članku 21. stavku 12. Direktive (EU) 2016/797.

               3.   Kada izmjena utječe na neki od temeljnih parametara, podnositelj zahtjeva ocjenjuje je li potrebno provesti „EZ” postupak provjere u skladu s člankom 15. Direktive (EU) 2016/797 i Prilogom IV. toj direktivi za izmijenjeni podsustav te ga u slučaju potrebe provodi.

            Članak 7.
            Postupak provjere u slučaju izmjene podsustava puštenog u uporabu bez „EZ” izjave o provjeri

               1.   U slučaju izmjene podsustava puštenog u uporabu bez „EZ” izjave o provjeri, podnositelj zahtjeva mora analizirati izmjene i procijeniti njihov učinak na postojeću dokumentaciju o projektiranju i održavanju.

               2.   Kada izmjena podsustava utječe na neki od temeljnih parametara, podnositelj zahtjeva ocjenjuje je li potrebno provesti „EZ” postupak provjere u skladu s člankom 15. Direktive (EU) 2016/797 te ga u slučaju potrebe provodi.

               3.   Tijelo za ocjenjivanje sukladnosti provjerava samo dijelove podsustava koji su izmijenjeni, kao i sučelja prema neizmijenjenim dijelovima podsustava.

               4.   Podnositelj zahtjeva sastavlja „EZ” izjavu o provjeri za cijeli podsustav u kojoj pod vlastitom odgovornošću izjavljuje:

                           (a)

                           da su izmijenjeni dio i sučelja prema neizmijenjenim dijelovima podsustava podvrgnuti odgovarajućim postupcima provjere i u skladu su s mjerodavnim pravom Unije te svim mjerodavnim nacionalnim propisima;

                           (b)

                           da je neizmijenjeni dio stavljen u uporabu u željezničkom sustavu te je održavan u projektiranom stanju uporabe od datuma stavljanja u uporabu do datuma sastavljanja „EZ” izjave o provjeri.

            Članak 8.
            Privremena izjava o provjeri

               1.   Privremena izjava o provjeri mora biti utemeljena na odgovarajućim modulima za ocjenjivanje sukladnosti koji su jednaki modulima koji se upotrebljavaju za izdavanje potvrda o provjeri podsustava.

               2.   Prijavljeno tijelo ili imenovano tijelo sastavlja Privremenu izjavu o provjeri u skladu s obrascem iz Priloga IV.

               3.   Privremena izjava o provjeri mora biti napisana na jednom od službenih jezika Unije, a na tom istom jeziku mora biti i njezina popratna dokumentacija.

            Članak 9.
            Potvrda o sukladnosti ili prikladnosti za uporabu te potvrda o provjeri
            Potvrda o provjeri podsustava, „EZ” potvrda o provjeri i „EZ” potvrda o sukladnosti ili prikladnosti za uporabu sastavnih dijelova interoperabilnosti sastavljaju se u skladu s obrascem iz Priloga V.

            Članak 10.
            Izjava o sukladnosti s odobrenim tipom vozila

               1.   Podnositelj zahtjeva sastavlja izjavu o sukladnosti s odobrenim tipom vozila u skladu sa strukturom modela iz Priloga VI.

               2.   Izjava o sukladnosti s odobrenim tipom vozila mora biti napisana na jednom od službenih jezika Unije, a na tom istom jeziku mora biti i njezina popratna dokumentacija.

            Članak 11.
            Stavljanje izvan snage
            Uredba (EU) br. 201/2011 stavlja se izvan snage s učinkom od 16. lipnja 2019.
            Prilog Uredbi (EU) br. 201/2011 nastavlja se primjenjivati na izjavu o sukladnosti tipa vozila iz članka 26. stavka 4. Direktive 2008/57/EZ do 16. lipnja 2020. u državama članicama koje su dostavile obavijest Agenciji i Komisiji u skladu s člankom 57. stavkom 2. Direktive (EU) 2016/797.

            Članak 12.
            Stupanje na snagu i primjena
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 16. lipnja 2019. u državama članicama koje Agenciji i Komisiji nisu dostavile obavijest iz članka 57. stavka 2. Direktive (EU) 2016/797.
            Članak 11. primjenjuje se od 16. lipnja 2019. u državama članicama koje su Agenciji i Komisiji dostavile obavijest o namjeri produljenja razdoblja prenošenja iz članka 57. stavka 2. Direktive (EU) 2016/797.
            Od 16. lipnja 2020. primjenjuje se u svim državama članicama.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 12. veljače 2019.

                  Za Komisiju

                  Predsjednik

               Jean-Claude JUNCKER

            (1)  SL L 138, 26.5.2016., str. 44.

            (2)  Direktiva 2008/57/EZ Europskog parlamenta i Vijeća od 17. lipnja 2008. o interoperabilnosti željezničkog sustava unutar Zajednice (SL L 191, 18.7.2008., str. 1.).

            (3)  Uredba Komisije (EU) br. 201/2011 od 1. ožujka 2011. o modelu izjave o sukladnosti odobrenog tipa željezničkog vozila (SL L 57, 2.3.2011., str. 8.).

            (4)  Direktiva Vijeća 96/48/EZ od 23. srpnja 1996. o interoperabilnosti transeuropskog željezničkog sustava velikih brzina (SL L 235, 17.9.1996., str. 6.).

            (5)  Direktiva 2001/16/EZ Europskog parlamenta i Vijeća od 19. ožujka 2001. o interoperabilnosti transeuropskog konvencionalnog željezničkog sustava (SL L 110, 20.4.2001., str. 1.).

            (6)  Odluka Komisije 2010/713/EU od 9. studenoga 2010. o modulima za postupke ocjene sukladnosti, prikladnosti za uporabu i EZ provjere podsustava koji se koriste u tehničkim specifikacijama za interoperabilnost donesenima na temelju Direktive 2008/57/EZ Europskog parlamenta i Vijeća (SL L 319, 4.12.2010., str. 1.).

            PRILOG I.
            OBRAZAC ZA „EZ” IZJAVU O SUKLADNOSTI ILI PRIKLADNOSTI ZA UPORABU SASTAVNIH DIJELOVA INTEROPERABILNOSTI

               „EZ” izjava o sukladnosti ili prikladnosti za uporabu sastavnog dijela interoperabilnosti

            „EZ” identifikacijski broj izjave [identifikacijski broj u bazi podataka ERADIS] (1)

            Mi, proizvođač ili ovlašteni predstavnik

               [ime društva]

               [puna poštanska adresa]

            izjavljujemo pod vlastitom odgovornošću da je sljedeći sastavni dio interoperabilnosti (2):

               [naziv/kratak opis sastavnog dijela interoperabilnosti, jedinstveni identifikacijski broj sastavnog dijela interoperabilnosti]

            na koji se ova izjava odnosi u skladu s mjerodavnim pravom Unije:

               [nazivi direktiva, nazivi TSI-jeva, nazivi europskih specifikacija]

            Ocijenilo ga je sljedeće prijavljeno tijelo:

               [ime društva]

               [broj upisa u registar]

               [puna adresa]

            u skladu sa sljedećim odobrenjima i/ili potvrdama:

               [odobrenja, datumi izdavanja] [brojevi potvrda, datumi izdavanja]

            Primjenjuju se sljedeći uvjeti uporabe i ostala ograničenja (3):

               [popis uvjeta uporabe ili upućivanje na popis uvjeta uporabe i druga ograničenja]

            Primijenjeni su sljedeći postupci da bi se proglasila sukladnost:

               [moduli koje je odabrao proizvođač za ocjenjivanje sastavnog dijela interoperabilnosti]

            Popis priloga

               [nazivi priloga (tehnička dokumentacija priložena uz „EZ” izjavu o sukladnosti ili prikladnosti za uporabu)] (4)

            Sastavljeno:

               [datum DD/MM/GGGG]

            Potpis proizvođača/ovlaštenog predstavnika

               [ime, prezime]

               (1)  Informacije u uglatim zagradama [ ] pomažu korisniku pri ispravnom i iscrpnom sastavljanju obrasca.

               (2)  Opis sastavnog dijela interoperabilnosti omogućuje jedinstvenu identifikaciju i sljedivost.

               (3)  Pri upućivanju na popis uvjeta uporabe i drugih ograničenja, on mora biti dostupan izdavatelju odobrenja.

               (4)  Tehnička dokumentacija u skladu s Odlukom 2010/713/EU.

            PRILOG II.
            OBRAZAC ZA „EZ” IZJAVU O PROVJERI PODSUSTAVA

               „EZ” izjava o provjeri podsustava

            „EZ” identifikacijski broj izjave [identifikacijski broj u bazi podataka ERADIS] (1)

            Mi, podnositelj zahtjeva:

               [ime društva]

               [puna poštanska adresa]

            izjavljujemo pod vlastitom odgovornošću da je sljedeći podsustav (2):

               [naziv/kratak opis podsustava, jedinstveni identifikacijski broj podsustava]

            na koji upućuje ova izjava podvrgnut odgovarajućim postupcima provjere i u skladu je s mjerodavnim pravom Unije i svim mjerodavnim nacionalnim propisima:

               [upućivanje na: direktive, TSI-jeve, mjerodavne nacionalne propise]

            Ocijenilo ga je sljedeće tijelo za ocjenjivanje sukladnosti:

                        Prijavljeno tijelo:

                           Ime društva

                           Broj upisa u registar

                           Puna adresa

                        Imenovano tijelo:

                           Ime društva

                           Identifikacijski broj

                           Puna adresa

                        Tijelo za ocjenjivanje [ocjena rizika]:

                           Ime društva

                           Identifikacijski broj

                           Puna adresa

                  u skladu sa sljedećim potvrdama i/ili izvješćima:

               [brojevi potvrda, brojevi izvješća, datumi izdavanja]

            Primjenjuju se sljedeći uvjeti uporabe i ostala ograničenja (3):

               [popis uvjeta uporabe ili upućivanje na popis uvjeta uporabe i druga ograničenja]

            Primijenjeni su sljedeći postupci da bi se proglasila sukladnost:

               [moduli koje je odabrao podnositelj zahtjeva za provjeru podsustava]

            Utvrđivanje tehničke dokumentacije priložene uz ovu izjavu

               [upućivanje na tehničku dokumentaciju priloženu uz „EZ” izjavu o provjeri podsustava u skladu s člankom 15. stavkom 4. Direktive (EU) 2016/797]

            Upućivanje na prethodnu „EZ” izjavu o provjeri (ako je primjenjivo)

               [da/ne]

            Sastavljeno:

               [datum DD/MM/GGGG]

            Potpis podnositelja zahtjeva
            Ime, prezime

               (1)  Informacije u uglatim zagradama [] pomažu korisniku pri ispravnom i iscrpnom sastavljanju obrasca.

               (2)  Opis podsustava omogućuje jedinstvenu identifikaciju i sljedivost.

               (3)  Pri upućivanju na popis uvjeta uporabe i drugih ograničenja, on mora biti dostupan izdavatelju odobrenja.

            PRILOG III.
            OBRAZAC ZA „EZ” IZJAVU O PROVJERI ZA PODSUSTAV PRVOTNO PUŠTEN U UPORABU BEZ „EZ” IZJAVE

               „EZ” izjava o provjeri podsustava

            „EZ” identifikacijski broj izjave [identifikacijski broj u bazi podataka ERADIS] (1)

            Mi, podnositelj zahtjeva:

               [ime društva]

               [puna poštanska adresa]

            izjavljujemo pod vlastitom odgovornošću da je za podsustav na koji upućuje ova izjava (2):

               [naziv/kratak opis podsustava, jedinstveni identifikacijski broj podsustava]

            izmijenjeni dio podsustava:

               [naziv/kratak opis dijelova podsustava]

            podvrgnut odgovarajućim postupcima provjere i u skladu je s mjerodavnim pravom Unije i svim mjerodavnim nacionalnim propisima:

               [upućivanje na: direktive, TSI-jeve, mjerodavne nacionalne propise]

            Ocijenilo ga je sljedeće tijelo za ocjenjivanje sukladnosti:

                        Prijavljeno tijelo:

                           Ime društva

                           Broj upisa u registar

                           Puna adresa

                        Imenovano tijelo:

                           Ime društva

                           Identifikacijski broj

                           Puna adresa

                        Tijelo za ocjenjivanje [ocjena rizika]:

                           Ime društva

                           Identifikacijski broj

                           Puna adresa

                  u skladu sa sljedećim potvrdama i/ili izvješćima:

               [brojevi potvrda, brojevi izvješća, datumi izdavanja]

            Neizmijenjeni dio podsustava na koji ova izjava upućuje stavljen je u uporabu u željezničkom sustavu te je održavan u projektiranom stanju uporabe od datuma stavljanja u uporabu u željezničkom sustavu do datuma sastavljanja „EZ” izjave o provjeri.
            Primjenjuju se sljedeći uvjeti uporabe i ostala ograničenja (3):

               [popis uvjeta uporabe ili upućivanje na popis uvjeta uporabe i druga ograničenja]

            Primijenjeni su sljedeći postupci da bi se proglasila sukladnost:

               [moduli koje je odabrao podnositelj zahtjeva za provjeru podsustava]

            Utvrđivanje tehničke dokumentacije priložene uz ovu izjavu

               [upućivanje na tehničku dokumentaciju priloženu uz „EZ” izjavu o provjeri podsustava u skladu s člankom 15. stavkom 4. Direktive (EU) 2016/797]

            Upućivanje na prethodnu „EZ” izjavu o provjeri (ako je primjenjivo)

               [da/ne]

            Sastavljeno:

               [datum DD/MM/GGGG]

            Potpis podnositelja zahtjeva
            Ime, prezime

               (1)  Informacije u uglatim zagradama [] pomažu korisniku pri ispravnom i iscrpnom sastavljanju obrasca.

               (2)  Opis podsustava omogućuje jedinstvenu identifikaciju i sljedivost.

               (3)  Pri upućivanju na popis uvjeta uporabe i drugih ograničenja, on mora biti dostupan izdavatelju odobrenja.

            PRILOG IV.
            OBRAZAC ZA PRIVREMENU IZJAVU O PROVJERI

               Privremena izjava o provjeri

            Broj [jedinstveni identifikacijski broj privremene izjave o provjeri koji omogućuje sljedivost dokumenta] (1)

            Predmet ocjenjivanja (2):

               [jedinstveni identifikacijski broj podsustava ili dijela podsustava: utvrđivanje podsustava ili dijela podsustava i faza provjere u skladu s točkom 2.2.3. Priloga IV. Direktivi (EU) 2016/797]

            Podnositelj zahtjeva, a ako je primjenjivo i proizvođač i adrese mjesta proizvodnje:

               [imena/nazivi, adrese]

            Zahtjevi za ocjenjivanje:

               [upućivanje na: direktive, TSI-jeve, neprimjenjivanje TSI-jeva, mjerodavne nacionalne propise, europske specifikacije i druge prihvatljive načine postizanja sukladnosti]

            Primijenjeni moduli:

               [moduli koje je odabrao podnositelj zahtjeva za ocjenu podsustava ili dijela podsustava te faze provjere]

            Rezultat ocjene/revizije:

               [uključujući upućivanje na ocjenu/izvješće o reviziji]

            Primjenjuju se sljedeća ograničenja i uvjeti uporabe (3):

               [popis uvjeta uporabe ili upućivanje na popis uvjeta i ograničenja uporabe]

            Prilog privremenoj izjavi o provjeri (4) (ako je primjenjivo)

               [da/ne]

            Dokumentacija priložena privremenoj izjavi o provjeri:

               [upućivanje na priložene dokumente, popis dokumenata ili dokumenti koji su korišteni za ocjenu]

            Valjanost:

               [rok i uvjeti valjanosti privremene izjave o provjeri]

            Sastavljeno:

               [datum DD/MM/GGGG]

                           Prijavljeno tijelo:

                           Potpis

                           Ime, prezime

                           [ILI]

                           Imenovano tijelo:

                           Potpis

                           Ime, prezime

                           Ime društva

                           Ime društva

                           Broj upisa u registar

                           Identifikacijski broj

                           Puna poštanska adresa

                           Puna poštanska adresa

                  Stranica 1[od (stranica)]

               Prilog privremenoj izjavi o provjeri [ako je primjenjivo]

            Broj [jedinstveni identifikacijski broj privremene izjave o provjeri]

            Predmet ocjenjivanja:

               [jedinstveni identifikacijski broj podsustava ili dijela podsustava: utvrđivanje podsustava ili dijela podsustava i faze provjere u skladu s točkom 2.2.3. Priloga IV. Direktivi (EU) 2016/797]

            Sastavljeno:

               [datum DD/MM/GGGG]

                           Prijavljeno tijelo:

                           Potpis

                           Ime, prezime

                           [ILI]

                           Imenovano tijelo:

                           Potpis

                           Ime, prezime

                           Ime društva

                           Ime društva

                           Broj upisa u registar

                           Identifikacijski broj

                           Puna poštanska adresa

                           Puna poštanska adresa

                  Broj stranice/od stranica

               (1)  Informacije u uglatim zagradama [ ] pomažu korisniku pri sastavljanju obrasca.

               (2)  Opis podsustava ili dijela podsustava omogućuje jedinstvenu identifikaciju i sljedivost.

               (3)  Pri upućivanju na popis uvjeta uporabe i drugih ograničenja, on mora biti dostupan izdavatelju odobrenja.

               (4)  Dobra je praksa izdati privremenu izjavu o provjeri na jednoj stranici. Ako relevantne informacije za privremenu izjavu o provjeri ne stanu na jednu stranicu, u Prilogu se nalazi dovoljno prostora za sve druge relevantne informacije koje treba uzeti u obzir.

            PRILOG V.
            OBRAZAC ZA POTVRDU

               [„EZ”] (1)
               Potvrda o [sukladnosti/prikladnosti za uporabu/provjeri]

            Broj [jedinstveni identifikacijski broj potvrde] (2)

            Predmet ocjenjivanja (3):

               [jedinstveni identifikacijski broj sastavnog dijela interoperabilnosti ili podsustava]

            Podnositelj zahtjeva, a ako je primjenjivo i proizvođač i adrese mjesta proizvodnje:

               [imena/nazivi, adrese]

            Zahtjevi za ocjenjivanje:

               [upućivanje na: direktive, TSI-jeve, mjerodavne nacionalne propise, europske specifikacije i druge prihvatljive načine postizanja sukladnosti]

            Primijenjeni moduli:

               [moduli koje je odabrao podnositelj zahtjeva za ocjenu sastavnog dijela interoperabilnosti ili podsustava]

            Rezultat ocjene/revizije:

               [uključujući upućivanje na ocjenu/izvješće o reviziji]

            Primjenjuju se sljedeća ograničenja i uvjeti uporabe (4):

               [popis uvjeta uporabe ili upućivanje na popis uvjeta i ograničenja uporabe]

            Prilog (5) (ako je primjenjivo):

               [da/ne]

            Dokumentacija priložena ovoj [„EZ”] (1) potvrdi:

               [upućivanje na priložene dokumente, popis dokumenata ili dokumenti koji su korišteni za ocjenu]

            Valjanost:

               [rok i uvjeti valjanosti potvrde]

            Sastavljeno:

               [datum DD/MM/GGGG]

                           Prijavljeno tijelo:

                           Potpis

                           Ime, prezime

                           [ILI]

                           Imenovano tijelo:

                           Potpis

                           Ime, prezime

                           Ime društva

                           Ime društva

                           Broj upisa u registar

                           Identifikacijski broj

                           Puna poštanska adresa

                           Puna poštanska adresa

                  Stranica 1[od (stranica)]

               Prilog [„EZ”] (1)
               potvrdi [

                  ako je primjenjivo
                (6)
               ]

            Broj [jedinstveni identifikacijski broj potvrde]

            Predmet ocjenjivanja:

               [jedinstveni identifikacijski broj sastavnog dijela interoperabilnosti ili podsustava]

            Sastavljeno:

               [datum DD/MM/GGGG]

                           Prijavljeno tijelo:

                           Potpis

                           Ime, prezime

                           [ILI]

                           Imenovano tijelo:

                           Potpis

                           Ime, prezime

                           Ime društva

                           Ime društva

                           Broj upisa u registar

                           Identifikacijski broj

                           Puna poštanska adresa

                           Puna poštanska adresa

                  Broj stranice/od (stranica)

               (1)  „EZ” se primjenjuje samo na potvrde prijavljenog tijela, uključujući potvrde koje obuhvaćaju zadatke prijavljenog i imenovanog tijela za istog izdavatelja. „EZ” se izostavlja na potvrdama koje izdaje imenovano tijelo.

               (2)  Informacije u uglatim zagradama [] samo pomažu korisniku pri ispravnom i iscrpnom sastavljanju obrasca.

               (3)  Opis sastavnog dijela interoperabilnosti ili podsustava omogućuje jedinstvenu identifikaciju i sljedivost.

               (4)  Pri upućivanju na popis uvjeta uporabe i drugih ograničenja, on mora biti dostupan izdavatelju odobrenja.

               (5)  Dobra je praksa izdati potvrde na jednoj stranici. Ako relevantne informacije za potvrdu ne stanu na jednu stranicu, u Prilogu se nalazi dovoljno prostora za sve druge relevantne informacije koje treba uzeti u obzir.

               (6)  Dobra je praksa izdati potvrde na jednoj stranici. Ako relevantne informacije za potvrdu ne stanu na jednu stranicu, u Prilogu se nalazi dovoljno prostora za sve druge relevantne informacije koje treba uzeti u obzir.

            PRILOG VI.
            MODEL IZJAVE O SUKLADNOSTI S ODOBRENIM TIPOM VOZILA

               Izjava o sukladnosti s odobrenim tipom vozila

            Mi,
            podnositelj zahtjeva
            [ime društva] (1)

            [puna adresa]
            pod vlastitom odgovornošću izjavljujemo da je vozilo [europski broj vozila/unaprijed rezervirani broj vozila/dogovoreni način identifikacije] (2) na koje se odnosi ova izjava

                        —

                        sukladno odobrenom tipu vozila [identifikacijska oznaka ERATV vrste/izvedbe/varijante vozila],

                        —

                        u skladu s mjerodavnim pravom Unije i mjerodavnim nacionalnim propisima kako je navedeno u prilozima ovoj izjavi,

                        —

                        podvrgnuto svim postupcima provjere neophodnima za sastavljanje ove izjave.

                  Popis priloga (3)

               [nazivi priloga]

            Potpisano za i u ime [podnositelj zahtjeva]

            Sastavljeno u [mjesto], [datum DD/MM/GGGG]

               [ime, funkcija] [potpis]

               (1)  Informacije u uglatim zagradama [ ] pomažu korisniku pri ispravnom i iscrpnom sastavljanju obrasca.

               (2)  Za postojeće vozilo, kod identifikacije vozila upotrebljava se postojeći europski broj vozila (EVN) u trenutku sastavljanja ove izjave.
            Radi li se o novom vozilu, ako u trenutku sastavljanja ove izjave vozilu još uvijek nije dodijeljen unaprijed rezervirani broj vozila u skladu s Provedbenom odlukom Komisije (EU) 2018/1614 (SL L 268, 26.10.2018., str. 53.), vozilo se označava s pomoću drugog identifikacijskog sustava prema dogovoru između podnositelja zahtjeva i izdavatelja odobrenja.
            U skladu s točkom 3. dijela 3.2.1. Priloga II. toj Odluci, unaprijed rezervirani broj vozila postaje EVN u trenutku registracije.

               (3)  Prilozi moraju uključivati preslike „EZ” izjava o provjeri podsustava.

            PRILOG VII.
            STRUKTURA I SADRŽAJ „EZ” IDENTIFIKACIJSKOG BROJA IZJAVE
            Svaka „EZ” izjava o sukladnosti ili prikladnosti za uporabu sastavnih dijelova interoperabilnosti i „EZ” izjava o provjeri podsustava dobiva alfanumerički kod koji se sastoji od dva slova i 24 znamenke, a struktura mu je sljedeća:

                        ZZ

                        RRRRRRRRRRRRRR

                        GGGG

                        SSSSSS

                        Oznaka zemlje
                        (dva slova)

                        Nacionalni registracijski broj podnositelja zahtjeva
                        (četrnaest znamenki)

                        Godina
                        (četiri znamenke)

                        Serijski broj
                        (šest znamenki)

                        Polje 1

                        Polje 2

                        Polje 3

                        Polje 4

               POLJE 1 – Oznaka zemlje (dva slova)

            Oznaka zemlje dodjeljuje se na temelju norme ISO 3166.

               POLJE 2 – Nacionalni registracijski broj podnositelja zahtjeva (četrnaest znamenki)

            Nacionalni registracijski broj podnositelja zahtjeva pravni je registracijski/identifikacijski broj koji izdaje porezna uprava, sudski registar ili drugo tijelo za registraciju trgovačkih društava u toj državi članici.
            Ako je taj broj kraći od četrnaest znamenki, prve znamenke treba izostaviti – 00, kao kod serijskog broja.

               POLJE 3 – Godina (četiri znamenke)

            Ovo polje označava godinu u kojoj je izdan dokument.

               POLJE 4 – Serijski broj (šest znamenki)

            Serijski broj progresivan je broj koji se povećava za jedan pri svakom izdavanju izjave.
            Serijski broj svake godine počinje od nule.
            Serijski broj povezan je s tijelom koje izdaje izjavu.


title: Provedbena uredba Komisije (EU) 2019/251 оd 12. veljače 2019. o konačnim antidampinškim pristojbama uvedenima na uvoz proizvoda društva Hubei Xinyegang Steel Co., Ltd i izmjeni Provedbene uredbe (EU) 2015/2272 o uvođenju konačne antidampinške pristojbe na uvoz određenog željeznog ili čeličnog pribora za cijevi podrijetlom iz Narodne Republike Kine

text:
                  13.2.2019

                  HR

                  Službeni list Europske unije

                  L 42/25

         PROVEDBENA UREDBA KOMISIJE (EU) 2019/251
         оd 12. veljače 2019.
         o konačnim antidampinškim pristojbama uvedenima na uvoz proizvoda društva Hubei Xinyegang Steel Co., Ltd i izmjeni Provedbene uredbe (EU) 2015/2272 o uvođenju konačne antidampinške pristojbe na uvoz određenog željeznog ili čeličnog pribora za cijevi podrijetlom iz Narodne Republike Kine
         EUROPSKA KOMISIJA,
         uzimajući u obzir Ugovor o funkcioniranju Europske unije, a posebno njegov članak 266.,
         uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1) („osnovna uredba”), a posebno njezin članak 11. stavak 2.,
         budući da:

            KONTEKST I PRESUDE SUDA

                     (1)

                     Uredbom Vijeća (EZ) br. 926/2009 (2) uvedene su konačne antidampinške pristojbe na uvoz određenih bešavnih cijevi od željeza ili čelika („bešavne cijevi”) podrijetlom iz Narodne Republike Kine („NRK”).

                     (2)

                     U prosincu 2009. Hubei Xinyegang Steel Co. Ltd („Hubei”), jedan od proizvođača izvoznika bešavnih cijevi iz NRK-a podnio je pred Općim sudom tužbu radi poništenja Uredbe (EZ) br. 926/2009. Presudom od 29. siječnja 2014. u predmetu T-528/09 (3) Opći sud poništio je Uredbu (EZ) br. 926/2009 u dijelu u kojem se uvode antidampinške pristojbe na izvoz bešavnih cijevi koje proizvodi Hubei i naplaćuju privremene pristojbe na taj izvoz.

                     (3)

                     U travnju 2014. nekoliko proizvođača bešavnih cijevi iz Unije podnijelo je žalbu na tu presudu Sudu Europske unije u predmetima C-186/14 P i C-193/14 P (4).

                     (4)

                     U međuvremenu je Komisija 7. prosinca 2015., na temelju zahtjeva za reviziju zbog predstojećeg isteka mjera u skladu s člankom 11. stavkom 2. Uredbe Vijeća (EZ) br. 1225/2009 (5), Provedbenom uredbom (EU) 2015/2272 (6) produljila primjenu pristojbi na uvoz bešavnih cijevi iz NRK-a, uključujući one koje se primjenjuju na bešavne cijevi koje proizvodi Hubei.

                     (5)

                     U presudi od 7. travnja 2016. u spojenim predmetima C-186/14 P i C-193/14 P Sud Europske unije odbio je žalbe protiv presude Općeg suda u predmetu T-528/09, čime je potvrdio presudu Općeg suda.

                     (6)

                     Kako bi se provele te presude, službe Komisije izbrisale su 3. lipnja 2016. Hubei iz skupine društava upisanih pod dodatnom oznakom TARIC A 950 i upisale ga zasebno pod dodatnom oznakom TARIC C 129 (tzv. „Odluka Komisije od 3. lipnja 2016.”). Ta je izmjena oznake TARIC učinjena zbog presude kojom je Sud poništio antidampinške pristojbe na uvoz bešavnih cijevi koje proizvodi Hubei.

            POSTUPCI PRED OPĆIM SUDOM U PREDMETU T-364/16

                     (7)

                     Nekoliko proizvođača bešavnih cijevi iz Unije podnijelo je 7. lipnja 2016. Općem sudu zahtjev za poništenje promjena u bazi podataka TARIC. Presudom od 18. listopada 2018. u predmetu T-364/16 (7) Opći sud poništio je tzv. Odluku Komisije od 3. lipnja 2016. o brisanju društva Hubei s popisa društava upisanih pod dodatnom oznakom TARIC A 950 i njegovu upisivanju pod dodatnom oznakom TARIC C 129.

                     (8)

                     Presudom u predmetu T-364/16 Opći sud potvrdio da je Komisija s pravom mogla smatrati da izvršenje presuda od 7. travnja 2016. i 29. siječnja 2014., u skladu s člankom 266. Ugovora o funkcioniranju Europske unije, znači da se antidampinške pristojbe predviđene Provedbenom uredbom (EU) 2015/2272 više ne naplaćuju na proizvode društva Hubei (8).

                     (9)

                     Ipak, Opći sud smatrao je da poništenje Uredbe (EZ) br. 926/2009, u dijelu u kojem se odnosi na Hubei, ne može automatski dovesti do uklanjanja iz pravnog poretka Unije odredaba Provedbene uredbe (EU) 2015/2272 koje sudovi Europske unije nisu poništili (9). Stoga, s obzirom na to da se za Provedbenu uredbu (EU) 2015/2272 mora pretpostaviti da je zakonita, Komisija ju je trebala izmijeniti ili staviti izvan snage uredbom (10).

            IZMJENA ANTIDAMPINŠKIH MJERA

                     (10)

                     S obzirom na zaključke Općeg suda u predmetu T-364/16 i u skladu s pravilom o usporednosti oblika, Provedbenu uredbu (EU) 2015/2272 trebalo bi izmijeniti tako da se društvo Hubei isključi iz područja primjene antidampinških mjera koje se primjenjuju na uvoz bešavnih cijevi iz NRK-a s retroaktivnim učinkom od datuma stupanja na snagu te uredbe.

                     (11)

                     Povrat ili otpis trebalo bi zatražiti od nacionalnih carinskih tijela u skladu s primjenjivim carinskim propisima.

                     (12)

                     Uzimajući u obzir nedavnu sudsku praksu Suda (11) primjereno je predvidjeti stopu zatezne kamate koju treba platiti u slučaju povrata konačnih pristojbi. Naime, relevantnim odredbama koje su na snazi u pogledu carinskih pristojbi ne predviđa se takva kamatna stopa i primjena nacionalnih pravila dovela bi do neopravdanih poremećaja među gospodarskim subjektima, ovisno o tome koja je država članica odabrana za carinjenje.

                     (13)

                     Komisija je 13. prosinca 2018. zainteresiranim stranama objavila da namjerava izmijeniti Provedbenu uredbu (EU) 2015/2272 radi brisanja društva Hubei s popisa društava na čije su proizvode uvedene antidampinške pristojbe te navela razloge za izmjenu. Nisu primljene nikakve primjedbe.

                     (14)

                     Mjere predviđene ovom Uredbom u skladu su s mišljenjem Odbora uspostavljenog člankom 15. stavkom 1. Uredbe (EU) 2016/1036,

               DONIJELA JE OVU UREDBU:

            Članak 1.

               1.   Konačne antidampinške pristojbe na uvoz predmetnog proizvoda društva Hubei Xinyegang Steel Co., Ltd. u Uniju na temelju Provedbene uredbe (EU) 2015/2272 vraćaju se ili otpisuju. Povrat ili otpis zahtijeva se od nacionalnih carinskih tijela u skladu s primjenjivim carinskim propisima.

               2.   Zatezne kamate koje se plaćaju u slučaju povrata kojim se ostvaruje pravo na zateznu kamatu jest stopa koju Europska središnja banka primjenjuje za svoje glavne operacije refinanciranja, kako je objavljena u seriji C Službenog lista Europske unije, koja je na snazi prvog kalendarskog dana u mjesecu dospijeća plaćanja, uvećana za jedan postotni bod.

            Članak 2.
            Provedbena uredba (EU) 2015/2272 mijenja se kako slijedi:

                        1.

                        Članak 1. stavak 2. zamjenjuje se sljedećim:

                           „2.   Stopa konačne antidampinške pristojbe koja se primjenjuje na neto cijenu franko granica Unije, neocarinjeno, za proizvode opisane u stavku 1. koje proizvode društva navedena u nastavku jest sljedeća:

                                       Društvo

                                       Stopa antidampinške pristojbe (%)

                                       Dodatna oznaka TARIC

                                       Shandong Luxing Steel Pipe Co., Ltd, Qingzhou City, NRK

                                       17,7

                                       A949

                                       Ostala društva koja surađuju navedena u Prilogu

                                       27,2

                                       A950

                                       Sva ostala društva

                                       39,2

                                       A999

                                 Na proizvode opisane u stavku 1. koje proizvodi Hubei Xinyegang Steel Co., Ltd, ne primjenjuje se nikakva antidampinška pristojba. Dodatna oznaka TARIC utvrđena za Hubei Xinyegang Steel Co., Ltd je C129.”,

                        2.

                        Tablica u Prilogu zamjenjuje se sljedećim:

                                    „Naziv društva

                                    Grad

                                    Hebei Hongling Seamless Steel Pipes Manufacturing Co., Ltd.

                                    Handan

                                    Hengyang Valin MPM Co., Ltd

                                    Hengyang

                                    Hengyang Valin Steel Tube Co., Ltd

                                    Hengyang

                                    Jiangsu Huacheng Industry Group Co., Ltd

                                    Zhangjiagang

                                    Jiangyin City Seamless Steel Tube Factory

                                    Jiangyin

                                    Jiangyin Metal Tube Making Factory

                                    Jiangyin

                                    Pangang Group Chengdu Iron & Steel Co., Ltd

                                    Chengdu

                                    Shenyang Xinda Co., Ltd

                                    Shenyang

                                    Suzhou Seamless Steel Tube Works

                                    Suzhou

                                    Tianjin Pipe (Group) Corporation (TPCO)

                                    Tianjin

                                    Wuxi Dexin Steel Tube Co., Ltd

                                    Wuxi

                                    Wuxi Dongwu Pipe Industry Co., Ltd

                                    Wuxi

                                    Wuxi Seamless Oil Pipe Co., Ltd

                                    Wuxi

                                    Zhangjiagang City Yiyang Pipe Producing Co., Ltd

                                    Zhangjiagang

                                    Zhangjiagang Yichen Steel Tube Co., Ltd

                                    Zhangjiagang”

            Članak 3.
            Ova Uredba stupa na snagu sljedećeg dana od dana objave u Službenom listu Europske unije.
            Članak 2. primjenjuje se od 9. prosinca 2015.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 12. veljače 2019.

                  Za Komisiju

                  Predsjednik

               Jean-Claude JUNCKER

            (1)  SL L 176, 30.6.2016., str. 21.

            (2)  Uredba Vijeća (EZ) br. 926/2009 od 24. rujna 2009. o uvođenju konačne antidampinške pristojbe i konačnoj naplati privremene pristojbe uvedene na uvoz određenih bešavnih cijevi od željeza ili čelika podrijetlom iz Narodne Republike Kine (SL L 262, 6.10.2009., str. 19.).

            (3)  Presuda Općeg suda (drugo vijeće) od 29. siječnja 2014. u predmetu T-528/09, Hubei Xinyegang Steel Co. Ltd protiv Vijeća Europske unije, ECLI:EU:T:2014:35.

            (4)  Presuda Suda (drugo vijeće) od 7. travnja 2016. u spojenim predmetima C-186/14 P i C-193/14 P, ArcelorMittal Tubular Products Ostrava a.s. i drugi protiv Hubei Xinyegang Steel Co. Ltd te Vijeće Europske unije protiv Hubei Xinyegang Steel Co. Ltd, ECLI:EU:C:2016:209.

            (5)  Uredba Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice, SL L 343, 22.12.2009., str. 51.

            (6)  Provedbena uredba Komisije (EU) 2015/2272 оd 7. prosinca 2015. o uvođenju konačne antidampinške pristojbe na uvoz određenog željeznog ili čeličnog pribora za cijevi podrijetlom iz Narodne Republike Kine nakon revizije zbog predstojećeg isteka mjera u skladu s člankom 11. stavkom 2. Uredbe Vijeća (EZ) br. 1225/2009 (SL L 322, 8.12.2015., str. 21.).

            (7)  Presuda Općeg suda (sedmo vijeće) od 18. listopada 2018. u predmetu T-364/16, ArcelorMittal Tubular Products Ostrava a.s. i drugi protiv Europske komisije, ECLI:EU:T:2018:696.

            (8)  Predmet T-364/16, t. 67.

            (9)  Predmet T-364/16, t. 65.

            (10)  Predmet T-364/16, t. 68.

            (11)  Presuda Suda (treće vijeće) od 18. siječnja 2017., C-365/15, Wortmann protiv Hauptzollamt Bielefeld, EU:C:2017:19, točke od 35. do 39.


title: Provedbena uredba Komisije (EU) 2019/291 оd 19. veljače 2019. o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari 1-naftilacetamid, 1-naftil-octena kiselina, akrinatrin, azoksistrobin, fluazifop-P, fluroksipir, imazalil, krezoksim-metil, oksifluorfen, prokloraz, proheksadion, spiroksamin, teflutrin i terbutilazin (Tekst značajan za EGP.)

text:
                  20.2.2019

                  HR

                  Službeni list Europske unije

                  L 48/17

         PROVEDBENA UREDBA KOMISIJE (EU) 2019/291
         оd 19. veljače 2019.
         o izmjeni Provedbene uredbe (EU) br. 540/2011 u pogledu produljenja roka važenja odobrenja aktivnih tvari 1-naftilacetamid, 1-naftil-octena kiselina, akrinatrin, azoksistrobin, fluazifop-P, fluroksipir, imazalil, krezoksim-metil, oksifluorfen, prokloraz, proheksadion, spiroksamin, teflutrin i terbutilazin
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 17. prvi stavak,
         budući da:

                     (1)

                     U dijelu B Priloga Provedbenoj uredbi Komisije (EU) br. 540/2011 (2) utvrđene su aktivne tvari koje su odobrene na temelju Uredbe (EZ) br. 1107/2009.

                     (2)

                     Rok važenja odobrenja aktivnih tvari 1-naftilacetamid, 1-naftil-octena kiselina, akrinatrin, azoksistrobin, fluazifop-P, fluroksipir, imazalil, krezoksim-metil, oksifluorfen, prokloraz, proheksadion, spiroksamin, teflutrin i terbutilazin istječe 31. prosinca 2021.

                     (3)

                     Podneseni su zahtjevi za produljenje odobrenja aktivnih tvari navedenih u ovoj Uredbi u skladu s Provedbenom uredbom Komisije (EU) br. 844/2012 (3). Međutim, zbog razloga koji su izvan kontrole podnositelja zahtjeva, odobrenje tih tvari vjerojatno će isteći prije donošenja odluke o njegovu produljenju. Stoga je potrebno produljiti rok važenja tih odobrenja u skladu s člankom 17. Uredbe (EZ) br. 1107/2009.

                     (4)

                     S obzirom na vrijeme i sredstva koji su potrebni za dovršenje procjene zahtjevâ za produljenje odobrenja velikog broja aktivnih tvari za koje odobrenja istječu između 2019. i 2021., Provedbenom odlukom Komisije C(2016)6104 (4) utvrđen je program rada u kojemu se grupiraju slične aktivne tvari i određuju prioriteti na temelju pitanjâ sigurnosti za zdravlje ljudi i životinja ili za okoliš, kako je predviđeno člankom 18. Uredbe (EZ) br. 1107/2009.

                     (5)

                     Tvarima za koje se smatra da su manjeg rizika treba dati prioritet u skladu s Provedbenom odlukom C(2016)6104. Stoga bi odobrenje za te tvari trebalo produljiti za najkraće moguće razdoblje. Uzimajući u obzir raspodjelu odgovornosti i rada među državama članicama koje djeluju kao izvjestiteljice i suizvjestiteljice te dostupne resurse potrebne za procjenu i donošenje odluke, to bi razdoblje za aktivnu tvar proheksadion trebalo trajati jednu godinu.

                     (6)

                     Za aktivne tvari koje nisu obuhvaćene prioritetnim kategorijama u Provedbenoj odluci C(2016)6104 rok važenja odobrenja trebalo bi produljiti za dvije ili tri godine, uzimajući u obzir postojeći datum isteka odobrenja, činjenicu da se u skladu s člankom 6. stavkom 3. Provedbene uredbe (EU) br. 844/2012 dopunska dokumentacija za aktivnu tvar treba dostaviti najkasnije 30 mjeseci prije isteka odobrenja, uzimajući u obzir potrebu da se osigura ujednačena raspodjela odgovornosti i rada među državama članicama koje djeluju kao izvjestiteljice i suizvjestiteljice te raspoložive resurse potrebne za procjenu i donošenje odluke. Stoga je primjereno produljiti rok važenja odobrenja za aktivne tvari 1-naftilacetamid, 1-naftil-octena kiselina, akrinatrin, fluazifop-P, prokloraz i spiroksamin za dvije godine, a za aktivne tvari azoksistrobin, fluroksipir, imazalil, krezoksim-metil, oksifluorfen, teflutrin i terbutilazin za tri godine.

                     (7)

                     S obzirom na cilj članka 17. prvog stavka Uredbe (EZ) br. 1107/2009, ako se dopunska dokumentacija ne dostavi u skladu s Provedbenom uredbom (EU) br. 844/2012 najkasnije 30 mjeseci prije datuma isteka odobrenja utvrđenog u Prilogu ovoj Uredbi, Komisija će kao datum isteka odobrenja odrediti isti datum koji je vrijedio prije donošenja ove Uredbe ili najraniji mogući datum nakon tog datuma.

                     (8)

                     S obzirom na cilj članka 17. prvog stavka Uredbe (EZ) br. 1107/2009, u slučajevima u kojima Komisija donese uredbu kojom se predviđa da se odobrenje aktivne tvari iz Priloga ovoj Uredbi ne produljuje jer nisu ispunjena mjerila za odobravanje, Komisija kao datum isteka određuje isti datum koji je vrijedio prije donošenja ove Uredbe ili datum stupanja na snagu uredbe kojom se predviđa da se odobrenje aktivne tvari ne produljuje, ovisno o tome koji je datum kasniji. U slučajevima u kojima Komisija donese uredbu kojom se predviđa produljenje odobrenja aktivne tvari iz Priloga ovoj Uredbi, Komisija će nastojati, u skladu s okolnostima, odrediti najraniji mogući datum primjene.

                     (9)

                     Provedbenu uredbu (EU) br. 540/2011 trebalo bi stoga na odgovarajući način izmijeniti.

                     (10)

                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,

               DONIJELA JE OVU UREDBU:

            Članak 1.
            Prilog Provedbenoj uredbi (EU) br. 540/2011 mijenja se u skladu s Prilogom ovoj Uredbi.

            Članak 2.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 19. veljače 2019.

                  Za Komisiju

                  Predsjednik

               Jean-Claude JUNCKER

            (1)  SL L 309, 24.11.2009., str. 1.

            (2)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

            (3)  Provedbena uredba Komisije (EU) br. 844/2012 od 18. rujna 2012. o određivanju odredaba potrebnih za provedbu postupka obnavljanja odobrenja za aktivne tvari, kako je predviđeno Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (SL L 252, 19.9.2012., str. 26.).

            (4)  Provedbena odluka Komisije оd 28. rujna 2016. o uspostavi programa rada za procjenu zahtjeva za produljenje odobrenja aktivnih tvari koja istječu u 2019., 2020. i 2021. u skladu s Uredbom (EZ) br. 1107/2009 Europskog parlamenta i Vijeća (SL C 357, 29.9.2016., str. 9.).

            PRILOG
            Dio B Priloga Provedbenoj uredbi (EU) br. 540/2011 mijenja se kako slijedi:

                        1.

                        U šestom stupcu, prestanak odobrenja, u retku 4., azoksistrobin, datum se zamjenjuje datumom „31. prosinca 2024.”

                        2.

                        U šestom stupcu, prestanak odobrenja, u retku 5., imazalil, datum se zamjenjuje datumom „31. prosinca 2024.”

                        3.

                        U šestom stupcu, prestanak odobrenja, u retku 6., proheksadion, datum se zamjenjuje datumom „31. prosinca 2022.”

                        4.

                        U šestom stupcu, prestanak odobrenja, u retku 7., spiroksamin, datum se zamjenjuje datumom „31. prosinca 2023.”

                        5.

                        U šestom stupcu, prestanak odobrenja, u retku 8., krezoksim-metil, datum se zamjenjuje datumom „31. prosinca 2024.”

                        6.

                        U šestom stupcu, prestanak odobrenja, u retku 9., fluroksipir, datum se zamjenjuje datumom „31. prosinca 2024.”

                        7.

                        U šestom stupcu, prestanak odobrenja, u retku 10., teflutrin, datum se zamjenjuje datumom „31. prosinca 2024.”

                        8.

                        U šestom stupcu, prestanak odobrenja, u retku 11., oksifluorfen, datum se zamjenjuje datumom „31. prosinca 2024.”

                        9.

                        U šestom stupcu, prestanak odobrenja, u retku 12., 1-naftilacetamid, datum se zamjenjuje datumom „31. prosinca 2023.”

                        10.

                        U šestom stupcu, prestanak odobrenja, u retku 13., 1-naftil-octena kiselina, datum se zamjenjuje datumom „31. prosinca 2023.”

                        11.

                        U šestom stupcu, prestanak odobrenja, u retku 15., fluazifop-P, datum se zamjenjuje datumom „31. prosinca 2023.”

                        12.

                        U šestom stupcu, prestanak odobrenja, u retku 16., terbutilazin, datum se zamjenjuje datumom „31. prosinca 2024.”

                        13.

                        U šestom stupcu, prestanak odobrenja, u retku 19., akrinatrin, datum se zamjenjuje datumom „31. prosinca 2023.”

                        14.

                        U šestom stupcu, prestanak odobrenja, u retku 20., prokloraz, datum se zamjenjuje datumom „31. prosinca 2023.”